- rabbitglowblog@gmail.com 16.11.2016
Nanshyn silmäsiveltimet ovat himpun
verran jämäkämpiä ja vähemmän joustavia esim. Ecotoolsiin verraten. Ja
nämähän ovat myös makuasioita, mutta itse pidän myös napakan
jäljen siveltimistä. Liian löysät siveltimet jättävät usein toivomisen varaa.
Seitsemän siveltimen Eye Brush Set sisältää oikeastaan kaikki tarvittavat siveltimet silmämeikkiin, varsinkin jos siveltimiä vähän soveltaa. Käyn testisiveltimet läpi yksittäin, kuvissa siveltimet näkyvät
kirjoitusjärjestyksessä.
Alla olevan kuvan Precise Bent Eyeliner-sivellin on taivutettu sivellin tarkkoihin rajauksiin. Puuterinen ja geelimäinen rajausväri levittyvät superohuella päällä hyvinkin detaljoidusti, ja synteettiset karvat eivät lähde hapsottamaan Tämä tosin on setin heikoin lenkki kohdallani, sillä vaikka sivellin on hyvä, suosin enemmän ”leveämpiä” rajaussiveltimiä – kuten kahta seuraavaa.
Silmäsivellinten viimeinen, Blending Eyeshadow-sivellin on nimensä mukaisesti erityisen hyvä luomivärien rajojen häivytykseen. Tämäkin toimii hätätapauksessa luomivärin levityksessä liikkuvalle luomelle, siveltimien nimiin ei kannata liikaa jumittua. 😉 Tämä on vähän sukua setin ensimmäisille crease-sudeille, mutta on kookkaampi ja joustavampi. Suti muistuttaa myös Lily Lolon häivytyssivellintä.
Fan Brush on omiaan kevyeen ja pehmeään korostusvärien, poskipunien ja varjostusten levittämiseen. Sivellin on aika ässä esimerkiksi silloin, kun en halua kikkailla pelleposkia liian pigmenttisen poskipunan kanssa – fan brushin avulla on helppo annostella puuterimaista tuotetta hyvin ohuelti. Myös silmän alle varisseet silmämeikit on helppo pyyhkäistä meikatessa viuhkasiveltimellä. Harjakset ovat laadukkaan oloisia, mutta en suosittele rasittamaan sivellintä ”vastakarvaan”, sillä se voi aiheuttaa hetkellistä hapsoittumista.
Suomessa Nanshya myy Pastel Beauty-verkkokauppa. Fan Brushin hinta on 12,99 euroa ja silmämeikki-sivellinsetin 41,99 euroa. Hinta-laatusuhde on testikappaleiden perusteella hyvä, sivellinten hinnat pyörivät tavaratalohinnoissa. Ainoastaan olisin keksinyt sivellinsetin pakkaukselle jotain muuta kuin muovikannen. 🙂 Testiin
saatujen valkopintaisten siveltimien päällystys on muuten hennon helmiäinen –
tämä ei ehkä kuvista niin tarkasti välity, mutta sutien ulkoasu on
pinnoituksineen kyllä nätti.
Pastel Beauty tarjosi blogini kautta myös alekoodin, jolla vaikkapa sivellinten hinnasta saa vähän pihistettyä: Koodilla
RABBITGLOW saat 10 % alennuksen Pastel Beautyn normaalihintaisista
tuotteista. Koodi on voimassa 15.2.2017 saakka. Ale on ihan vain lukijoiden iloksi, en hyödy itse koodista. 🙂
Pastel Beautyn valikoimassa on myös Leaping Bunny-sertifioituja Milanin ja Jordanan
meikkejä, joista osa on vegaanisia. Esimerkiksi Jordanan
edulliset cat eyelinerit ovat omiaan pikkujoulumeikissä, aiempi
postaukseni löytyy täältä. Pastel Beautyssa on myös Nanshyn ohella siveltimistä muun muassa Real Techniquesia ja Ecotoolsia, jotka ovat nekin synteettisiä.
Iina B 16.11.2016 - 07:21
Multa löytyy Nanshyn poskipuna/puuterisivellin ja se on ihanan pehmeä 🙂 Tykkään kovasti!
Eeva 16.11.2016 - 08:21
Omatkin testisiveltimeni ovat jämptiydestä huolimatta tosi pehmeitä ja miellyttäviä käyttää. 🙂
JonnaH. 16.11.2016 - 08:38
Itselleni aivan tuntematon brändi, pitää laittaa korvan taa. Sillä yhtä aitokarvaista sivellintä lukuunottamatta, kaikki suosikkisiveltimeni ovat synteettisiä. 🙂
Eeva 16.11.2016 - 09:49
Nanshy on kyllä kiva uutuus! Synteettisten siveltimien laatu onkin nykyään jo tosi hyvä. 🙂
Emilia 17.11.2016 - 16:55
Nämä ovat myös minulle täysin uusi juttu, muuta kuulostavat varsin lupaavilta ja varteenotettavilta vaihtoehdoilta kun kyllästyn ecotoolsiin 🙂
turkooseja.blogspot.fi/2016/11/blogger-recognition-award.html
Eeva 17.11.2016 - 17:19
Nämähän ovat hyvä lisä Ecotoolsin rinnalle. 😉
Ja kiitos paljon tunnustuksesta ja siitä, että kerroit sen vielä kommentilla täällä! 🙂 Mua ei olekaan aiemmin "haastettu" muissa blogeissa mihinkään (tietääkseni…).